QUARTA EDICIÓ DEL CONCURS D'EMPRENEDORIA I INNOVACIÓ UNIVERSITAT D'ALACANT DIRIGIT A ESTUDIANTS PREUNIVERSITARIS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54790)
  + [Valencià](/va/acuerdo/54683)






Selector de idioma

Leer

* [Español](/es/acuerdo/54438)
* [Valencià](/va/acuerdo/54606)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





QUARTA EDICIÓ DEL CONCURS D'EMPRENEDORIA I INNOVACIÓ UNIVERSITAT D'ALACANT DIRIGIT A ESTUDIANTS PREUNIVERSITARIS[Butlletí Oficial Universitat d'Alacant](/ca/Publicacion)
=========================================================================================================================================================================

Secretaria General

Butlletí Oficial Universitat d'Alacant





QUARTA EDICIÓ DEL CONCURS D'EMPRENEDORIA I INNOVACIÓ UNIVERSITAT D'ALACANT DIRIGIT A ESTUDIANTS PREUNIVERSITARIS

Data d'aprovació
:   03/12/2024

Data de publicació
:   09/12/2024

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/54636)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54755)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54694)
  + [Compartir acuerdo en 

    X](https://twitter.com/intent/tweet?via=UA_Universidad&text=QUARTA EDICIÓ DEL CONCURS D'EMPRENEDORIA I INNOVACIÓ UNIVERSITAT D'ALACANT DIRIGIT A ESTUDIANTS PREUNIVERSITARIS&url=https://www.boua.ua.es/va/acuerdo/54349)

**Títol:** QUARTA EDICIÓ DEL CONCURS D'EMPRENEDORIA I INNOVACIÓ UNIVERSITAT D'ALACANT DIRIGIT A ESTUDIANTS PREUNIVERSITARIS

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimarts, 3 de desembre de 2024

QUARTA EDICIÓ DEL CONCURS D'EMPRENEDORIA I INNOVACIÓ UNIVERSITAT D'ALACANT DIRIGIT A ESTUDIANTS PREUNIVERSITARIS

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, dels premis de la quarta edició del CONCURS D'EMPRENEDORIA I INNOVACIÓ dirigit a l'estudiantat d'ESO, Batxillerat i FP de centres educatius de la província d'Alacant i organitzat pel vicerectorat d'Estudiants i Ocupabilitat dins del projecte institucional ua:emprén  en el marc del programa "Campus de l'Emprenedoria Innovadora i Sostenible" que es desenvolupa en coordinació amb  les cinc universitats públiques valencianes amb l'objectiu d'impulsar l'emprenedoria i la innovació en l'àmbit universitari, i que optarà a la convocatòria de subvencions de la Conselleria d'Innovació, Indústria, Comerç i Turisme per a activitats no econòmiques desenvolupades per entitats de l'ecosistema d'emprenedoria de la Comunitat Valenciana.

Els objectius d'aquest concurs són potenciar i estimular l'activitat emprenedora i innovadora entre l'estudiantat preuniversitari i les competències i habilitats que això comporta com són la creativitat, l'autonomia alhora que l'esperit d'equip, la confiança i la capacitat per a assumir el risc, la tenacitat, el sentit de la responsabilitat, el lideratge, i la solidaritat.

2. Requisits de les persones beneficiàries

Pot participar l'alumnat que curse estudis en ESO, Batxillerat o cicles formatius matriculat en centres a la província d'Alacant durant el curs acadèmic 2024-2025.

L'alumnat estarà integrat en un grup de treball que desenvoluparà un projecte i que estarà format per, almenys, un professor o professora responsable del projecte, i un mínim de 2 i un màxim de 6 estudiants del seu centre.

Cada docent podrà participar amb més d'un grup d'estudiants, però cada estudiant solament podrà participar en un grup.

S'establiran dues categories:

Categoria A. En ella s'inclourà l'alumnat que curse estudis en l'Educació Secundària Obligatòria o cicles formatius de grau mitjà.

Categoria B. En ella s'inclourà l'alumnat que curse estudis en Batxillerat o cicles formatius de grau superior.

Cada grup desenvoluparà un projecte relacionat amb l'assoliment d'algun o alguns dels 17 Objectius de Desenvolupament Sostenible (ODS) aprovats per l'ONU corresponents a l'Agenda 2030:

<https://www.un.org/sustainabledevelopment/es/objetivos-de-desarrollo-sostenible/>

3. Número i dotació dels premis

En cada modalitat s'atorgarà:

-        Un primer premi de 1.200 euros.

-        Un segon premi de 900 euros.

-        Un tercer premi de 600 euros.

L'import corresponent als premis es repartirà per igual entre l'estudiantat de l'equip, amb un màxim de 200, 150 i 100 euros per participant, respectivament.

El professorat coordinador dels projectes premiats amb un primer o segon premi rebrà també un premi de 150 euros. En cas d'existir dos o més docents com a responsables d'un mateix projecte, la quantia del premi serà repartida entre tots dos docents per igual.

Totes les persones participants rebran un diploma acreditatiu de la seua participació en el concurs i, en el seu cas, del premi rebut.

A més, s'estableix un premi a la millor unitat didàctica presentada pel professorat per a la promoció de l'esperit emprenedor i innovador, amb una quantia de 200 euros i el corresponent diploma acreditatiu.

Aquests premis són incompatibles amb altres subvencions, ajudes, ingressos o recursos per a la mateixa finalitat.

4. Termini i procediment de presentació de sol·licituds

4.1.Termini de presentació

La convocatòria es publicarà en BOUA amb caràcter informatiu, prèviament a la publicació del seu extracte en el DOGV i el termini d'inscripció s'iniciarà el dia 5 de desembre de 2024 i finalitzarà el dia 31 de gener de 2025.

4.2. Procediment de presentació

La sol·licitud d'inscripció es presentarà a través del formulari habilitat a aquest efecte i disponible en la pàgina de la convocatòria en <https://centroempleo.ua.es/va/emprendimiento/concursos/concursos.html>  i s'adjuntarà el resum del projecte en un document que inclourà els noms dels participants i el centre, el títol del projecte i un breu resum del mateix de no més de 2 pàgines. El document podrà estar redactat en qualsevol de les llengües oficials de la Comunitat Valenciana.

Posteriorment, amb data límit del 28 de març de 2025, el projecte definitiu es presentarà en un document PDF amb una extensió màxima (sense incloure annexos) de 30 pàgines, amb una grandària de lletra 12 i un interlineat de 1,5 espais. El document haurà d'incloure en la portada el títol del projecte, els noms de l'alumnat i del professorat responsable. En el document s'hauran de desenvolupar, almenys, els objectius, la metodologia, els resultats i les conclusions d'aquest.  Al document principal se li podran afegir el nombre d'annexos que els participants consideren necessaris. A més, s'ha d'incloure al principi del document un índex amb els continguts principals i els annexos, si n'hi haguera. Alhora es presentaran les unitats didàctiques que es vulga presentar al concurs.

5. Criteris d'adjudicació

Els projectes finalistes es presentaran públicament en una jornada que tindrà lloc en la Universitat d'Alacant, on s'exposarà, en un màxim de 15 minuts, les línies bàsiques del projecte i es resoldran els dubtes o qüestions que el jurat puga plantejar en relació amb els documents i presentació realitzats. A la presentació haurà d'assistir el professor o professora que coordine el projecte i, almenys, el 50% dels estudiants que l'integren.

Les propostes es valoraran fins a un màxim de 10 punts atenent a:

·        Projecte presentat: 60 per cent de la puntuació final

o   El projecte està correctament redactat, sense errors, i els continguts són adequats (0 a 10)

o   El projecte està ben estructurat i inclou els objectius i els aspectes més importants i destacables de l'activitat (0 a 10)

o   El projecte inclou una activitat original i innovadora (0 a 10)

o   El projecte inclou una activitat viable i adequada (0 a 10)

o   Les conclusions finals responen de manera clara als objectius del treball i inclou les possibles fortaleses i febleses (0 a 10)

·        Exposició: 40 per cent de la puntuació final

o   L'equip ha sigut capaç de comunicar correctament (0 a 10)

o   Els continguts mostrats han sigut triats de manera adequada per a motivar adequadament el tema d'interès (0 a 10)

o   Han respost adequadament a les qüestions plantejades pel jurat (0 a 10)

6. Òrgan Gestor i Jurat

6.1.         Òrgan Gestor

L'òrgan gestor de la convocatòria, la subdirecció de Pràctiques, Ocupació i Emprenedoria, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència és la unitat d'Orientació per a l'Ocupació i l'Emprenedoria i el correu electrònic de contacte és [qzarcbf.by@dx.ag](mailto:meiswhp.fb@kf.vi)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2.         Jurat

El Jurat tindrà la següent composició:

Presidència:

Persona titular del vicerectorat amb competències en Ocupabilitat, o persona que la substituïsca.

Secretaria:

Subdirectora de Pràctiques, Ocupació i Emprenedoria, o persona que la substituïsca.

Vocals:

Persona titular del secretariat amb competències en Accés i Orientació Universitària, o persona que la substituïsca.

Un/a Tècnic/a de la unitat d'Orientació per a l'Ocupació i l'Emprenedoria

Tots i cadascun dels membres integrants de la Comissió de Valoració hauran d'emplenar i signar el document DACI que facilitarà l'òrgan gestor.

Qualsevol altre aspecte no inclòs en aquestes bases serà resolt, si escau, pel jurat.

Es  podrà declarar algun premi desert si es considera que cap proposta posseeix mèrits suficients per a ser premiades (puntuació inferior a 5 punts

La participació implica l'acceptació de les presents bases. L'incompliment d'alguna d'elles per algun o alguna participant donarà lloc a la seua desqualificació.

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://centroempleo.ua.es/va/emprendimiento/concursos/concursos.html>  substituint la notificació a les persones interessades i produint els mateixos efectes

Una vegada acabat el termini d'inscripció, en data no posterior al 10 de febrer de 2025 es publicarà el llistat de projectes que compleixen requisits per a participar en la pàgina <https://centroempleo.ua.es/va/emprendimiento/concursos/concursos.html>  i es donaran 5 dies hàbils per a presentar al·legacions.

El llistat definitiu de projectes inscrits es publicarà en la mateixa pàgina el 21 de febrer de 2025.

L'11 d'abril de 2025 es publicarà la relació dels 5 projectes finalistes de cada categoria, així com la unitat didàctica guanyadora.

Durant la primera quinzena de maig de 2025 se celebrarà la jornada de presentació pública dels projectes finalistes i el lliurament de premis.

Si un equip no es presenta a aquesta jornada, el projecte quedarà automàticament desqualificat.

Les persones autores dels projectes autoritzen la Universitat d'Alacant a la seua reproducció, sempre que siga sense finalitats lucratives. La propietat intel·lectual i autoria sempre serà de la persona autora.

La participació en aquesta convocatòria, suposa la cessió a la Universitat d'Alacant de tots els drets de propietat intel·lectual que els corresponguen sobre els projectes presentats, permesos per aquesta legislació, que es requerisquen per a realitzar amb els mateixos diferents usos amb finalitats educatius, acadèmics o similars, així com en activitats que siguen sense ànim de lucre i sense finalitats comercials. En qualsevol ús públic haurà de citar la procedència.

8. Marc legal i pressupostari

La convocatòria d'ajuda, amb referència 2025SBV024, que serveix de base reguladora i serà incorporada en la línia de subvenció 8529KO del Pla Estratègic de Subvencions 2025-2027 de la Universitat d'Alacant, que es troba en procés d'elaboració i pendent d'aprovació.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació global de les ajudes d'un màxim de 6.200 euros serà sufragada amb càrrec al capítol IV 'orgànica 1050.4B.0003 del Vicerectorat d'Estudiants i Ocupabilitat. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'aplicaran les disposicions fiscals vigents.

9. Obligació i justificació de les persones beneficiàries i pagament

9.1.    Obligacions de les persones beneficiàries.

Les persones beneficiàries s'obliguen a facilitar la documentació i quanta informació els siga requerida i a complir, en el seu cas, els deures que s'estableixen en l'article 14 de la Llei 38/2003, de 17 de novembre, entre els quals es troben:

a)       Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació. L'activitat subvencionada ha de realitzar-se en 2025.

b)       Sotmetrer-se a les actuacions, la comprovació, el seguiment i l'avaluació de la unitat gestora i òrgans de control interns i externs.

c)       Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. La Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, en el seu cas, de les quantitats indegudament percebudes.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>.  Pot, així mateix, posar-se en contacte amb el delegat de protecció de dades a través de l'adreça eiw@vr.kd.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, es pot interposar recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, 3 de desembre de 2024

El rector en funcions

P.D. de signatura, la vicerectora d'Estudiants i Ocupabilitat

(Resolució de 3 d'octubre de 2024)

Rosario Isabel Ferrer Cascales





[Carretera Sant Vicent del Raspeig s/n  
03467 Sant Vicent del Raspeig - Alacant  
 Tel. 05 739 3580 - Fax 81 575 4735](https://www.google.es/maps/@54.358377,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12231&trk=tyah&trkInfo=tarId%3G3642849634273%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)